stanford-oval/wikipedia huggingface dataset:
Carrie Nation
Kirjallisuutta

Grace, Fran: Carry A. Nation: Retelling the Life.  (Volume 29 in the series Religion in North America)  Bloomington & Indianapolis:  Indiana University Press, 2001.  ISBN 0-253-33846-8.  (englanniksi)
Nation, Carrie: The Use and Need of the Life of Carry A. Nation.  Topeka, 1908.  Teoksen verkkoversio (viitattu 10.3.2019). (englanniksi)
Aiheesta muualla

Online Exhibit: Carry A. Nation, The Famous and Original Bar Room Smasher Kansas Museum of History. Kansas Historical Society. Viitattu 10.3.2019. (englanniksi)
Carry Amelia Nation diary and scrapbook www.kansasmemory.org. Kansas Historical Society. Viitattu 10.3.2019. (englanniksi)
Cologno Monzese

| Cologno Monzese |
| --- | --- |
 Piazza 11 febbraio
 vaakuna
 Koordinaatit: 45°31′43″N, 9°16′42″E 
Valtio:   Italia
Alue:  Lombardia
Metropolikaupunki:  Milano
Pinta-ala:  
 – Kokonaispinta-ala:  8,4 km²
Korkeus:  131 m
Väkiluku (31.12.2019):  48 030
 – Väestötiheys:  5 718 as./km²
Aikavyöhyke:  UTC+1
Postinumero:  20093
Suuntanumero(t):  02
 
 https://www.comune.colognomonzese.mi.it/servizi/notizie/notizie_homepage.aspx 
Infobox OKVirheellinen NIMI-arvo: 
Cologno Monzese on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 10 kilometriä koilliseen.
Maantiede

Cologno Monzese sijaitsee Lombardian länsiosassa ja tiheään asutun Milanon metropolikaupungin pohjoisosassa. Välittömästi Cologno Monzesen länsipuolella on metropolikaupungin toiseksi runsasväkisin kunta, Sesto San Giovanni. Muutaman kilometrin päässä pohjoisessa sijaitsee Monza.
Cologno Monzese kuului aikoinaan Corte di Monzan alueeseen. Lombardian lounaisosassa pienessä Casalmaioccon kunnassa on Cologno-niminen frazione ja Lombardian keskiosassa puolestaan on pienehkö kaupunki nimeltään Cologno al Serio. Sekä Cologno Monzesen että Cologno al Serion asukkaiden demonyymi on colognesi.
Cologno Monzese kuuluu Italian maanjäristysriskiä arvioivassa luokituksessa vyöhykkeeseen 3 (zona 3, sismicità bassa, matala seismisyys). Suurin osa Milanon alueesta kuuluu vyöhykkeeseen 4 (erittäin matala seismisyys). Myös Cologno Monzesen pohjoinen naapurikaupunki Brugherio kuuluu vyöhykkeeseen 3.
Historia

Cologno Monzesen historia alkaa 300-luvulta, jolloin roomalaiset asuttivat alueen. Paikkakunnan nimeksi annettiin Colonia super Lambrum, sillä se sijaitsee Lambron varrella. Rooman valtakunnan hajottua vuonna 476 paikkakuntaa alkoivat hallita langobardit. Cologno osallistui muiden lombardialaisten paikkakuntien rinnalla taisteluihin Fredrik I Barbarossan joukkoja vastaan. Nämä tuhosivat Colognon 1162.
Colognoon liitettiin kylät Malnido ja Bettolino Freddo 1866. Paikkakunnan väkiluku alkoi kasvaa etenkin siirtolaisuuden johdosta, ja se nimitettiin kaupungiksi. Cologno teollistui aina 1960-luvulle saakka, teollisuus alkoi taantua 1980-luvulla. Palvelualat ovat korvanneet menetettyjä teollisia työpaikkoja jossain määrin. Nopea väestönkasvu tyrehtyi 1970-luvulla, jonka jälkeen väkiluku väheni 2010-luvun alkuun saakka. Sen jälkeen kaupungin väkiluku on jälleen kasvanut.
Cologno Monzesen kirkoista mainittakoon S.S. Marco e Gregorio vuodelta 1578 (uudistettu 1700-luvulla). Keskiaikainen Villa Casati oli alkuaan Sant'Ambrogion luostarin omaisuutta, se siirtyi Casatin suvulle 1700-luvun lopulla. Colognon alueella virtaa Naviglio della Martesana, joka kuuluu Milanon alueen kanaalien (navigli) verkostoon.
Talous ja liikenne

Cologno Monzesessa toimii muun muassa kemianteollisuuden ja elintarviketeollisuuden yrityksiä. Kaupungin alueella harjoitetaan myös maataloutta. Mediayhtiö Mediasetin pääkonttori sijaitsee Colognossa. Myös lääkeyhtiö Steroid S.p.A:lla on toimipaikka kaupungissa.
Cologno Monzese sijaitsee Milanon metron linjalla M2. Asemia on kolme: Cologno Sud, Cologno Centro ja Cologno Nord. Moottoritie A51 kulkee Colognon halki lännestä itään, siitä erkanee A52, joka kulkee Colognon länsipuolitse. A51:ltä on yhteys valtakunnallisille väylille A1, A4 ja A7 sekä useille muille moottoriteille.
Aiheesta muualla

Wikimedia Commonsissa on kuvia tai muita tiedostoja aiheesta .
Cologno Monzese, Lombardia, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Cologno Monzese
Milanon metropolikaupunki
Abbiategrasso | Albairate | Arconate | Arese | Arluno | Assago | Baranzate | Bareggio | Basiano | Basiglio | Bellinzago Lombardo | Bernate Ticino | Besate | Binasco | Boffalora sopra Ticino | Bollate | Bresso | Bubbiano | Buccinasco | Buscate | Bussero | Busto Garolfo | Calvignasco | Cambiago | Canegrate | Carpiano | Carugate | Casarile | Casorezzo | Cassano d’Adda | Cassina de’ Pecchi | Cassinetta di Lugagnano | Castano Primo | Cernusco sul Naviglio | Cerro Maggiore | Cerro al Lambro | Cesano Boscone | Cesate | Cinisello Balsamo | Cisliano | Cologno Monzese | Colturano | Corbetta | Cormano | Cornaredo | Corsico | Cuggiono | Cusago | Cusano Milanino | Dairago | Dresano | Gaggiano | Garbagnate Milanese | Gessate | Gorgonzola | Grezzago | Gudo Visconti | Inveruno | Inzago | Lacchiarella | Lainate | Legnano | Liscate | Locate di Triulzi | Magenta | Magnago | Marcallo con Casone | Masate | Mediglia | Melegnano | Melzo | Mesero | Milano | Morimondo | Motta Visconti | Nerviano | Nosate | Novate Milanese | Noviglio | Opera | Ossona | Ozzero | Paderno Dugnano | Pantigliate | Parabiago | Paullo | Pero | Peschiera Borromeo | Pessano con Bornago | Pieve Emanuele | Pioltello | Pogliano Milanese | Pozzo d’Adda | Pozzuolo Martesana | Pregnana Milanese | Rescaldina | Rho | Robecchetto con Induno | Robecco sul Naviglio | Rodano | Rosate | Rozzano | San Colombano al Lambro | San Donato Milanese | San Giorgio su Legnano | San Giuliano Milanese | San Vittore Olona | San Zenone al Lambro | Santo Stefano Ticino | Sedriano | Segrate | Senago | Sesto San Giovanni | Settala | Settimo Milanese | Solaro | Trezzano Rosa | Trezzano sul Naviglio | Trezzo sull’Adda | Tribiano | Truccazzano | Turbigo | Vanzaghello | Vanzago | Vaprio d’Adda | Vermezzo | Vernate | Vignate | Villa Cortese | Vimodrone | Vittuone | Vizzolo Predabissi | Zelo Surrigone | Zibido San Giacomo
Cologno Monzesen keskustaa
Käännös suomeksi
Copa América

|  |
| --- | --- |
 Turnauksen voittajalle luovutettava palkinto.
Laji:  Jalkapallo
Maa(t):  Argentiina, Bolivia, Brasilia, Chile, Ecuador, Kolumbia, Paraguay, Peru, Kanada, Uruguay ja Venezuela
Perustettu:  1916
Joukkueita:  16
Hallitseva mestari:   Argentiina
Eniten mestaruuksia:   Argentiina (16)
Sivusto:  copaamerica.com/en
Copa América on Etelä-Amerikan jalkapalloliiton Conmebolin järjestämä maanosan mestaruusturnaus. Vuosien saatossa turnaus on ollut tapana järjestää milloin yhden, kahden, tai useamman vuoden välein. Vuoden 2024 Copa Américan voittanut Argentiina on turnauksen hallitseva mestari.
Kisoihin osallistuvat maat ovat Argentiina, Bolivia, Brasilia, Chile, Ecuador, Kolumbia, Paraguay, Peru, Uruguay ja Venezuela. Vuodesta 1993 lähtien turnauksiin on kutsuttu joukkueita myös muista maanosaliitoista, yleensä Concacafista. Meksiko on ollut mukana aina vuodesta 1993 vuoteen 2016 saakka. Muita kutsuttuna osallistuneita maita ovat olleet Costa Rica, Honduras, Jamaika, Japani, Kanada, Yhdysvallat ja Qatar. Kanada kutsuttiin myös vuoden 2001 Copa Américaan, mutta se ei osallistunut.
Menestynein maajoukkue turnauksessa on Argentiina 16 mestaruudellaan, kun taas Uruguay on voittanut 15 kertaa. Useimmin turnausta ovat isännöineet Argentiina yhdeksän sekä Uruguay ja Chile seitsemän kertaa. Turnaus on järjestetty yhteensä 48 kertaa ja sitä on isännöinyt 11 eri maata.[lähde? ] Vuoden 2016 satavuotisjuhlaturnaus oli ensimmäinen Etelä-Amerikan ulkopuolella järjestetty, isäntänä Yhdysvallat.
Ensimmäisen kerran turnaus pelattiin vuonna 1916 ja vuoteen 1967 saakka vastaava kilpailu tunnettiin nimellä Etelä-Amerikan maajoukkueiden mestaruusturnaus (Campeonato Sudamericano de Selecciones). Vuosina 1979 ja 1983 turnausta ei järjestetty tietyssä paikassa, vaan joukkueet kohtasivat toisensa kotona ja vieraissa.
Voittajatilasto

| Mestari | Maa | Vuosina |
| --- | --- | --- |
| 16 kertaa |  Argentiina | 1921, 1925, 1927, 1929, 1937, 1941, 1945, 1946, 1947, 1955, 1957, 1959, 1991, 1993, 2021, 2024 |
| 15 kertaa |  Uruguay | 1916, 1917, 1920, 1923, 1924, 1926, 1935, 1942, 1956, 1959, 1967, 1983, 1987, 1995, 2011 |
| 9 kertaa |  Brasilia | 1919, 1922, 1949, 1989, 1997, 1999, 2004, 2007, 2019 |
| 2 kertaa |  Peru | 1939, 1975 |
| 2 kertaa |  Paraguay | 1953, 1979 |
| 2 kertaa |  Chile | 2015, 2016 |
| 1 kerran |  Bolivia | 1963 |
| 1 kerran |  Kolumbia | 2001 |
Aiheesta muualla

Kuvia tai muita tiedostoja aiheesta Copa América Wikimedia Commonsissa
Conmebolin Copa Américana -sivusto
https://copaamerica.com/
Clark Gillies

Clark ”Jethro” Gillies (7. huhtikuuta 1954 Moose Jaw, Saskatchewan, Kanada – 21. tammikuuta 2022) oli kanadalainen jääkiekkoilija. Hän tuli tunnetuksi fyysisestä pelistään NHL-liigan New York Islandersissa, jonka riveissä voitti neljä Stanley Cup -mestaruutta. 958 NHL-ottelussaan laitahyökkääjä Gillies teki 319 maalia, antoi 378 maalisyöttöä ja istui 1 023 jäähyminuuttia.
Gilliesin huippuaikojen kentällisen keskushyökkääjä oli Bryan Trottier ja ketjun toisessa laidassa pelasi Mike Bossy. He pelasivat myös Challenge Cupissa NHL:n joukkueessa Neuvostoliittoa vastaan 1979.
Saavutuksia

New York Islandersin kapteeni 1977–1979
1996 Gilliesin pelinumero Islandersissa, 9, jäädytettiin
2002 Gillies valittiin Hockey Hall of Fameen
Aiheesta muualla

Clark Gillies The Internet Hockey Databasessa (englanniksi)
Clark Gillies Legends of Hockey -sivustolla (englanniksi)
Gulžan Karagusova

Gulžan Džanpeiskyzy Karagusova (kaz. Гүлжан Жанпейісқызы Қарағұсова, Gúljan Janpeiısqyzy Qarağūsova; s. 9. syyskuuta 1950 Almaty, Kazahstanin sosialistinen neuvostotasavalta) on taloustieteiden tohtori ja professori sekä Kazakstanin entinen työ- ja sosiaaliturvaministeri vuosilta 2001-2007. Hänet on ollut mažiliksen valtiopäiväedustajana 2007-2012 ja uudelleen vuodesta 2016.
Dell’Orto

Esimerkki DellOrton valmistamasta kaasuttimesta
Dell’Orto on vuonna 1933 perustettu italialainen kaasutinvalmistaja. Alkuaikoinaan Dell’Orto valmisti kaasuttimia Guzzille, Benellille sekä Piaggiolle. 1960-luvulla Dell’Orto laajensi autojen kaasuttimien valmistamiseen, valmistaen kaasuttimia muun muassa Alfa Romeolle, Fordille, Lotukselle sekä Lancialle. 1990-luvulle tultaessa Dell’Orto laajensi myös suoraruiskutusjärjestelmiin. Suomeen Dell’Orton auto- ja moottoripyöräkaasuttimet maahantuo Mopo Sport ja Uimonen Trading Oy (nykyinen Power Factory) maahantuo moottoripyöräkaasuttimia.
Aiheesta muualla

Dell’Orton kotisivu (Arkistoitu – Internet Archive) (englanniksi)
Coleslaw

Coleslaw’ta grilliannoksen lisukkeena.
Coleslaw on yhdysvaltalaiseen ruokakulttuuriin kuuluva kaalisalaatti. Pääraaka-aineensa silputun keräkaalin lisäksi se sisältää usein raastettua porkkanaa. Kastike on majoneesi- ja etikkapohjainen. Coleslaw’ta syödään yleensä grillatun lihan tai nyhtöpossun kanssa ja esimerkiksi paistetun kanan tai ranskalaisten perunoiden lisäkkeenä.
Coleslaw’n valmistukseen on olemassa useita erilaisia reseptejä. Siihen voidaan lisätä muun muassa paprikaa, sipulia tai raastettua juustoa.
Nimi coleslaw on anglisaatio kaalisalaattia tarkoittavasta hollannin sanasta. Se on peräisin New Yorkin alueen alkuperäisiltä alankomaalaisilta siirtolaisilta.
Aiheesta muualla

Kuvia tai muita tiedostoja aiheesta Coleslaw Wikimedia Commonsissa
Delmarvan niemimaa

Kartta Delmarvan niemimaasta.
Delmarvan niemimaa (engl. Delmarva Peninsula) on suuri niemimaa Yhdysvaltain itärannikolla Delawaren, Marylandin ja Virginian osavaltioiden alueilla. Niemimaa on noin 110 kilometriä leveä ja 290 kilometriä pitkä. Sitä rajaa lännessä Chesapeakenlahti ja idässä Delawarejoki, Delawarenlahti ja Atlantin valtameri.
Niemimaan nimi on akronyymi, joka viittaa sen jakaviin kolmeen osavaltioon: Delaware, Maryland ja Virginia. Nimitys on otettu käyttöön vasta 1920-luvulla. Niemimaan mantereeseen yhdistävän kannaksen poikki on rakennettu Chesapeaken ja Delawaren kanava, joka yhdistää Chesapeaken- ja Delawarenlahdet. Sieltä on myös lauttayhteys Delawarenlahden yli New Jerseyhin.
Delmarvaan liittyy paljon legendoja, esimerkiksi tarinoita menneisyyden laajoista mustarastaan metsästyksistä ja suurista villiponilaumoista.
Delmarvan niemimaalla asui vuoden 2000 väestönlaskennan mukaan 681 030 asukasta. Niemimaan maasto on hyvin tasaista, ja sitä halkovat useat joet. Pohjoisosien rannikko on täynnä kosteikkoja ja soita, minkä vuoksi siellä ei ole juuri kaupunkeja. Etelämpänä rannikko on rikkonaisempi, ja siellä on useita saaria, joista suurin on Kent Island.
Aiheesta muualla

Kuvia tai muita tiedostoja aiheesta Delmarvan niemimaa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Delmarva Peninsula
Käännös suomeksi
Greyhound

Greyhound voi tarkoittaa seuraavia:
Greyhound, linja-autoliikennettä harjoittava yhtiö Yhdysvalloissa
Greyhound, linja-autoliikennettä harjoittava yhtiö Kanadassa
Greyhound, linja-autoliikennettä harjoittava yhtiö Australiassa
Greyhound Air, toimintansa lopettanut kanadalainen lentoyhtiö
Vinttikoira, koirarotu (engl. Greyhound)
Greyhound, kuuluisa ravuri
M8 Greyhound, M8 Light Armored Car, yhdysvaltalainen toisen maailmansodan aikainen panssariauto
Greyhound, yhdysvaltalainen sotaelokuva vuodelta 2020
Greyhound (1545), 45-tykkinen alus
Greyhound (1585), alus
Greyhound (1636), 12-tykkinen pinaakkeri
Greyhound (1657), 24-tykkinen alus
HMS Greyhound (1672), 16-tykkinen kuudennen luokan alus
HMS Greyhound (1694), 6-tykkinen mörssärialus
HMS Greyhound (1703), 42-tykkinen viidennen luokan alus
HMS Greyhound (1712), 20-tykkinen kuudennen luokan alus
HMS Greyhound (1720), 20-tykkinen kuudennen luokan alus
HMS Greyhound (1741), 20-tykkinen kuudennen luokan alus
HMS Greyhound (1763), 4-tykkinen kutteri
HMS Greyhound (1773), Mermaid-luokan 28-tykkinen kuudennen luokan alus
HMS Greyhound (1780), 12-tykkinen kutteri
HMS Greyhound (1783), Amazon-luokan 32-tykkinen viidennen luokan alus
HMS Greyhound (1798), kutteri
HMS Greyhound (1859), potkurisluuppi
HMS Greyhound (1900), Greyhound-luokan hävittäjä
HMS Greyhound (H05), G-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Greyhound”, voi hakea sivunnimihaulla, laajalla sivunnimihaulla tai tekstihaulla.
Della Reese

| Della Reese |
| --- | --- |
 Della Reese vuonna 2009.
Henkilötiedot
Koko nimi:  Delloreese Patricia Reese synt. Deloreese Patricia Early
Syntynyt: 6. heinäkuuta 1931 Detroit, Michigan
Kuollut: 19. marraskuuta 2017 (86 vuotta) Encino, Kalifornia
Ammatti:  näyttelijä ja laulaja
Näyttelijä
Taiteilijanimet:  Della Reese Lett, Deloreese Patricia Early
Aiheesta muualla
Viralliset kotisivut
IMDb
Elonet
Della Patricia Reese (synt. Deloreese Patricia Early; 6. heinäkuuta 1931 Detroit, Michigan – 19. marraskuuta 2017 Encino, Kalifornia) oli yhdysvaltalainen Emmy-palkittu näyttelijä ja laulaja. Hän oli myös laulajana kolme kertaa ehdolla Grammy-palkintoon.
Reese aloitti uransa 1950-luvulla jazzlaulajana, josta hänet muistetaan hyvin laululla ”Don’t You Know”. Myöhemmällä uralla hänestä tuli näyttelijä, ja hänet muistetaan parhaiten televisiosarjasta Enkelin kosketus. Reese toimi myös Understanding Principles for Better Living Church -nimisen kirkkojärjestön johtajana Los Angelesissa, Kaliforniassa. Hänellä sai vuonna 1994 televisiotöistään tähden Hollywood Walk of Famelle osoitteeseen 7000 Hollywood Boulevard.
Aiheesta muualla

Della Reesen virallinen sivusto (englanniksi)
Della Reese Internet Movie Databasessa. (englanniksi)
Della Reese Elonetissä.
Gumare

| Gumare |
| --- | --- |
 Gumare
 Koordinaatit: 19°22′9″S, 22°9′42″E 
Valtio:  Botswana
Hallintoalue:  North-West District
Väkiluku (2011):  8 532
Aikavyöhyke:  UTC+2
Infobox OKVirheellinen NIMI-arvo: 
Gumare on kylä Botswanassa. Siellä oli vuoden 2011 väestönlaskennan mukaan 8 532 asukasta. Se on myös sitä ympäröivien kylien alueellinen keskus, ja Gumaren ja sen lähiympäristön asukasluku on kokonaisuudessaan 8 970. Gumare on Okavangon suistoalueen suurimpia asutuskeskuksia. Kylään johtavat tiet ovat päällystetty öljysoralla, ja itse kylässä on pieni pankkikonttori, linja-autoasema, Shellin bensa-asema ja vuonna 2013 avattu postitoimisto.
Corsair Gaming

| Corsair Gaming, Inc>  |
| --- | --- |

Yritysmuoto:  Julkinen osakeyhtiö
Osake:  NASDAQ: CRSR
ISIN:  US22041X1028
Perustettu:  1994 (Corsair Microsystems Inc.)
Perustaja:  Andy Paul John Beekley Don Lieberman
Toimitusjohtaja:  Andy Paul
Kotipaikka:   Kalifornia, Yhdysvallat
Henkilöstö:  800 (2012)
Kotisivu:  www.corsair.com/en-eu
Infobox OKVirheellinen NIMI-arvo: 
Corsairin valmistama modulaarinen CMPSU-620HX 80 PLUS sertifioitu virtalähde
Corsair Gaming, Inc. (kutsutaan yleisesti nimellä Corsair) on yhdysvaltalainen tietokoneiden oheislaitteita ja komponentteja valmistava yritys. Sen pääkonttori on Fremontissa Kaliforniassa, ja se on rekisteröity Delawareen.
Historia

Aikaisemmin Corsair Components ja Corsair Memory -nimillä tunnettu yritys perustettiin alun perin Kaliforniassa vuonna 1994 nimellä Corsair Microsystems, ja se valmisti COASt-moduuleiksi kutsuttuja L2-välimuisteja OEM-valmistajille. Yhtiö joutui kuitenkin pian siirtymään DRAM-muistien valmistukseen, kun Intel integroi L2-välimuistin Pentium Pro -prosessoreihinsa ja lopetti näin ulkoisten COASt-moduulien tarpeen. Vuonna 2002 yhtiö alkoi toimittaa tietokoneharrastajille suunniteltuja DRAM-moduuleita, jotka sopivat harrastajien keskuudessa yleiseen ylikellottamiseen.[lähde? ] Muistimoduuleiden lisäksi Corsair alkoi valmistaa vähitellen myös muita tietokoneiden komponentteja.
Tuotteet

DRAM- ja DIMM-muistit
USB-muistit
tietokoneiden virtalähteet
tietokoneiden kotelot
Ilma- ja vesijäähdyttimet prosessoreille, muisteille ja koteloille
SSD-levyt
Headsetit
Mekaaniset pelinäppäimistöt
Pelihiiret
Hiirimatot
Aiheesta muualla

Kuvia tai muita tiedostoja aiheesta Corsair Gaming Wikimedia Commonsissa
Viralliset sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Corsair Memory
Käännös suomeksi
Colette Avital

Colette Avital (2002)
Colette Avital (hepr. ‏קולט אביטל‎‎, s. 1. toukokuuta 1940 Romania) on israelilainen poliitikko.
Hän on edustanut työväenpuoluetta knessetissä vuodesta 1999, jolloin hänet valittiin varasijalta Matan Vilnain erottua. Hän on knessetin maahanmuuttovaliokunnan puheenjohtaja
Aiheesta muualla

Kuvia tai muita tiedostoja aiheesta Colette Avital Wikimedia Commonsissa
Dallas Fuel

| Dallas Fuel |
| --- | --- |

Perustettu:  3. helmikuuta 2016
Entiset nimet:  Team EnVyUs (2016–2017)
Paikkakunta:  Dallas, Yhdysvallat
Värit:                     
Lajit:  Overwatch
Sarja:  Overwatch League
Jäseniä:  11
Omistajat:  Mike Rufail Kenneth Hersh
Mestaruudet:  0
Dallas Fuel on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Joukkueen pääsponsori on yhdysvaltalainen pikaruokaketju Jack in the Box, jonka lisäksi sponsoreina toimii myös Favor, Jack’s Link sekä Greyhound.
Pelaajat

| Nimi | Pelaajanimi | Rooli | Maa |
| --- | --- | --- | --- |
| Eui-Seok Lee | Fearless | Tank | Etelä-Korea |
| Han-been Choi | Hanbin | Tank | Etelä-Korea |
| Dong-ha Kim | Doha | DPS | Etelä-Korea |
| Yeong-han Kim | SP9RK1E | DPS | Etelä-Korea |
| Do-hyeon Kim | Pine | DPS | Etelä-Korea |
| Seungsoo Lee | Jecse | Support | Etelä-Korea |
| Kwon Joon | Fielder | Support | Etelä-Korea |
| Jun-keun Kim | Rapel | Support | Etelä-Korea |
Lähde:
| Nimi | Pelaajanimi | Rooli | Maa |
| --- | --- | --- | --- |
| Young-jin Noh | Gamsu | Tank | Etelä-Korea |
| Lucas Meissner | NotE | Tank | Kanada |
| Ashley Powell | Trill | Tank | Australia |
| Gui-un Jang | Decay | DPS | Etelä-Korea |
| Dylan Bignet | aKm | DPS | Ranska |
| Zachary Lombardo | ZachaREEE | DPS | Yhdysvallat |
| Jonathan Tejedor Rua | HarryHook | Support/DPS | Espanja |
| Jung Won-sik | Closer | Support | Etelä-Korea |
| William Hernandez | Crimzo | Support | Kanada |
| Benjamin Chevasson | uNKOE | Support | Ranska |
| Min-seok Son | OGE | Tank | Etelä-Korea |
| Timo Kettunen | Taimou | DPS | Suomi |
| Pongphop Rattanasangchod | Mickie | Tank | Thaimaa |
| Hyeon Hwang | EFFECT | DPS | Etelä-Korea |
| Richard Kanerva | rCk | Tank | Suomi |
| Christian Jonsson | cocco | Tank | Ruotsi |
| Sebastian Widlund | chipshajen | Support | Ruotsi |
| Brandon Larned | Seagull | Tank/DPS | Yhdysvallat |
| Dong-jun Kim | Rascal | DPS | Etelä-Korea |
| Scott Kennedy | Custa | Support | Australia |
| Félix Lengyel | xQc | Tank | Kanada |
Valmentajat ja johto

| Nimi | Rooli | Maa |
| --- | --- | --- |
| Hee-won "RUSH" Yun | Päävalmentaja | Etelä-Korea |
| Yong-jin "Yong" Kim | Apuvalmentaja | Etelä-Korea |
| Jaeyoon "Aid" Go | Apuvalmentaja | Etelä-Korea |
| Matthew "TazMo" Taylor | Manageri | Iso-Britannia |
| Clint "Wolf" Petrzelka | Pelaajamanageri | Yhdysvallat |
| Helen "Dear" Jang | Manageri | Etelä-Korea |
Aiheesta muualla

Kuvia tai muita tiedostoja aiheesta Dallas Fuel Wikimedia Commonsissa
Cole Perfetti

| Cole Perfetti |
| --- | --- |

Henkilötiedot
Syntynyt: 1. tammikuuta 2002 (ikä 22) Whitby, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  177 cm
Paino:  84 kg
Seura
Seura:  Winnipeg Jets
Sarja:  NHL
Pelinumero:  91
Pelaajaura
Pääsarjaura:  (–)
NHL-varaus:  10. varaus, 2020 Winnipeg Jets
Cole Perfetti (s. 1. tammikuuta 2002 Whitby, Ontario, Kanada) on kanadalainen jääkiekkoilija, joka pelaa NHL-seura Winnipeg Jetsin organisaatiossa. Jets varasi Perfettin ensimmäisellä kierroksella koko NHL:n varaustilaisuuden 2020 kymmenentenä pelaajana. Hän on pelipaikaltaan keskushyökkääjä, mutta Perfetti osaa pelata myös laidassa.